CELEX: 32009B0649
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/126
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2007
   (2009/649/EY)
   EUROOPAN PARLAMENTTI, joka
   
               —
            
            
               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon 18. joulukuuta 2008 annetun päätöslauselman EU:n rajaturvallisuusviraston (Frontex) ja Euroopan rajavalvontajärjestelmän (Eurosur) arvioinnista ja jatkokehityksestä (4),
            
         
               —
            
            
               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (5) ja erityisesti sen 30 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0166/2009),
            
         
               1.
            
            
               myöntää Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 7.
   
      (2)  EUVL C 311, 5.12.2008, s. 34.
   
      (3)  EYVL L 248, 16.9.2002, s. 1.
   
      (4)  Hyväksytyt tekstit, P6_TA(2008)0633,
   
      (5)  EUVL L 349, 25.11.2004, s. 1.
   
      (6)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA,
   tehty 23 päivänä huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon 18. joulukuuta 2008 annetun päätöslauselman EU:n rajaturvallisuusviraston (Frontex) ja Euroopan rajavalvontajärjestelmän (Eurosur) arvioinnista ja jatkokehityksestä (4),
            
         
               —
            
            
               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (5) ja erityisesti sen 30 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0166/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että Euroopan parlamentti myönsi 22. huhtikuuta 2008 Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2006 (7), ja että muun muassa
               
                           —
                        
                        
                           totesi tilintarkastustuomioistuimen ilmoittaneen vuotta 2006 koskevassa kertomuksessaan, että maksusitoumusten toteuttamisaste oli 85 prosenttia; siirtojen osuus oli yli 70 prosenttia kokonaismenoista ja lähes 85 prosenttia toimintamenoista; lukujen tai osastojen väliset määrärahasiirrot ylittivät varainhoitoasetuksessa asetetun 10 prosentin enimmäismäärän; katsoo, että näin ollen erittelyyn liittyvää talousarvioperiaatetta ei noudatettu tarkasti,
                        
                     
                           —
                        
                        
                           kehottaa virastoa parantamaan varainhoitoaan erityisesti varainhoitovuosien 2007 ja 2008 talousarvioiden lisäyksen osalta,
                        
                     
         
               C.
            
            
               ottaa huomioon, että vuosi 2007 oli toinen vuosi, jonka aikana virasto on ollut täysin toiminnassa,
            
         
               1.
            
            
               toteaa, että viraston talousarvio 2007 (42 100 000 euroa) yli kaksinkertaistui vuoden 2006 talousarvioon (19 200 000 euroa) verrattuna;
            
         
               2.
            
            
               toteaa tilintarkastustuomioistuimen arvostelleen sitä, että toimintaan liittyviä avustussopimuksia koskevia sitoumuksia siirrettiin varainhoitovuodelle 2008 yhteensä 18 400 000 euroa ja että huomattava osa näistä sitoumuksista perustui liian suuriksi arvioituihin toimintamenoihin;
            
         
               3.
            
            
               myöntää, että – kuten viraston tilintarkastustuomioistuimelle antamissa vastauksissa korostettiin – viraston kustannusarviot ovat erittäin monimutkaisia, koska virasto joutuu tukeutumaan toiminnoissaan jäsenvaltioiden järjestämiin välineisiin;
            
         
               4.
            
            
               toteaa, että virasto perusti keskitetyn luettelon jäsenvaltioille kuuluvasta teknisestä kalustosta, jota voidaan käyttää toiminnassa; ottaa huomioon, että keskitetty luettelo kytkeytyy yhteiseen kustannuslaskentamenetelmään, minkä pitäisi johtaa budjettivarojen tehokkaampaan kohdentamiseen;
            
         
               5.
            
            
               on huolissaan tilintarkastustuomioistuimen havainnosta, että koska virastolla ei ole käteisvarojen hoidon menettelyjä, suuri käteisvarojen määrä on käyttämättömänä tileillä, joiden korkotuotto on liian alhainen; toteaa, että tilien (taseen) mukaan viraston käteisvarat ja muut rahavarat olivat 31. joulukuuta 2007 yhteensä 32 600 000 euroa;
            
         
               6.
            
            
               ottaa huomioon, että virasto totesi vastauksessaan neuvottelevansa ehdoista pankkinsa kanssa ja tarkistavansa, tarjoavatko muut pankit parempia ehtoja;
            
         
               7.
            
            
               kehottaa virastoa ottamaan käyttöön käteisvarojen hoitoa koskevan menettelyn ja raportoimaan toteutetuista toimista ja niiden avulla saavutetuista tuloksista vuoden 2008 yleiskertomuksessa;
            
         Vuoden 2006 vastuuvapauden seuranta
   
               8.
            
            
               muistuttaa, että varainhoitovuosi 2006 oli ensimmäinen vuosi, jona virasto oli rahoituksen suhteen autonominen ja jona siihen sovellettiin vastuuvapausmenettelyä;
            
         
               9.
            
            
               pitää valitettavana, että tilintarkastustuomioistuin yksilöi vuosikertomuksessaan 2007 lukuisia heikkouksia, joita oli käsitelty jo vuoden 2006 vuosikertomuksissa ja johon sisältyivät erityisesti
               
                           —
                        
                        
                           siirtojen ja peruutusten korkea taso: liki 70 prosenttia varainhoitovuonna 2007 käytettävissä olleista määrärahoista jäi käyttämättä,
                        
                     
                           —
                        
                        
                           oikeudellisia sitoumuksia tehtiin ennen talousarviositoumuksia,
                        
                     
                           —
                        
                        
                           tilintarkastustuomioistuimen mukaan palvelukseen ottamista koskevat menettelyt eivät olleet sääntöjen, etenkään yhdenvertaista kohtelua koskevan periaatteen, mukaisia, koska tiettyyn asemaan vaadittava kokemus poikkesi siitä, mitä virastot ja komissio olivat sopineet;
                        
                     
         
               10.
            
            
               ottaa huomioon, että virasto totesi vastauksessaan siirtojen korkean tason johtuvan osittain siitä, että komissio oli asettanut kesäkuussa 2007 käyttöön 7 000 000 euroa sellaisia merioperaatioita varten, jotka edellyttivät jäsenvaltioilta saatavien alusten ja lentokoneiden käytettävyyttä ja olivat monimutkaisia ja aikaa vieviä, joten sitoumuksia pystyttiin tekemään vasta vuoden 2007 loppupuolella;
            
         
               11.
            
            
               on kuitenkin huolissaan tilintarkastustuomioistuimen havaitsemasta siirtojen suuresta määrästä ja kehottaa virastoa ratkaisemaan tämän ongelman, jonka tilintarkastustuomioistuin toi esiin jo vuotta 2006 koskeneessa kertomuksessaan; korostaa, että viraston talousarviossa 2007 oleva 19 900 000 euron varaus otettiin käyttöön vasta kesäkuussa 2007; ottaa huomioon viraston tätä asiaa koskevat vastaukset;
            
         
               12.
            
            
               kehottaa virastoa ratkaisemaan sitoumusjärjestelmäänsä liittyvät toistuvat ongelmat, joista tilintarkastustuomioistuin huomautti;
            
         
               13.
            
            
               pitää myönteisenä, että virasto hyväksyi vuonna 2008 toimintasuunnitelman oikaistakseen sitoumusjärjestelmässä ilmenneet heikkoudet; toteaa, että toimintasuunnitelmaan sisältyy muun muassa määräaikojen vahvistaminen jäsenvaltioille yhteisrahoitusta koskevien budjettiarvioiden toimittamista varten, jotta avustusten lopulliset määrät voidaan vahvistaa ilman jälkikäteen allekirjoittamista;
            
         
               14.
            
            
               pyytää virastoa raportoimaan toimintasuunnitelman avulla saavutetuista tuloksista vuoden 2008 yleiskertomuksessa;
            
         
               15.
            
            
               katsoo, että viraston ja jäsenvaltioiden erityisessä yhteistyössä vallitsee yhteys sen välillä, että jäsenvaltioiden on asetettava välineistöä saataville viraston toimintaa varten ja että tilintarkastustuomioistuin on korostanut talousarviosuunnittelussa ja erityisesti kustannusarvioissa sekä talousarvion toteuttamisessa ja etenkin siirroissa ja jälkikäteen allekirjoittamisessa ilmenneitä heikkouksia;
            
         
               16.
            
            
               muistuttaa, että edellä mainitussa, 18. joulukuuta 2008 annetussa päätöslauselmassa parlamentti
               
                           a)
                        
                        
                           kehotti virastoa toimittamaan parlamentille ja neuvostolle kertomuksen jäsenvaltioilta saatavan välineistön todellisesta käytöstä ja saatavuudesta ja korostamaan havaittuja vaikeuksia;
                        
                     
                           b)
                        
                        
                           kehotti jäsenvaltioita, jos varoja ei jatkossakaan ole riittävästi käytettävissä, säätämään nopeasti viraston talousarvion suuruusluokan muuttamisesta merkittävästi, jotta virasto voi hoitaa tehtäviään, ja tarkastelemaan tarvittaessa juridiselta kannalta mahdollisuutta jatkossa vuokrata ja/tai ostaa välineistöä tähän tarkoitukseen;
                        
                     
                           c)
                        
                        
                           muistutti, että Euroopan parlamentti budjettivallan käyttäjänä on jo kasvattanut viraston talousarviota sen perustamisen jälkeen ja aikoo valvoa sen asianmukaista täytäntöönpanoa sekä sen mukauttamista viraston tehtävien kehitykseen;
                        
                     
         
               17.
            
            
               kehottaa virastoa kohentamaan varainhoitoaan tilintarkastustuomioistuimen havaintojen mukaisesti, ja toteaa, että virasto korosti tilintarkastustuomioistuimelle antamissaan vastauksissa viraston ja jäsenvaltioiden erityisen yhteistyön luonnetta, kun virasto joutuu turvautumaan jäsenvaltioiden operaatioita varten toimittamaan välineistöön;
            
         
               18.
            
            
               aikoo päättäväisesti seurata tiiviisti, miten viraston jäsenvaltioiden kanssa tekemä yhteistyö vaikuttaa varainhoitoon jatkossa;
            
         
               19.
            
            
               pahoittelee, että houkutellakseen palvelukseensa erittäin päteviä asiantuntijoita viraston oli turvauduttava sellaisiin palvelukseen ottamiseen liittyviin menettelyihin, jotka eivät olleet täysin henkilöstösääntöjen soveltamista koskevien yleisten säännösten mukaisia;
            
         
               20.
            
            
               ottaa huomioon, että virasto ei hyväksy tilintarkastustuomioistuimen esittämää arvostelua, että se ei olisi noudattanut yhdenvertaisen kohtelun periaatetta, koska tiettyyn asemaan vaadittava työkokemus olisi poikennut siitä, mitä komissio ja virastot ovat sopineet; toteaa, että virasto katsoo käytänteidensä olevan sääntöjen mukaisia, sillä sen on pyrittävä houkuttelemaan hyvin erikoistunutta henkilöstöä vaikeissa olosuhteissa; ottaa huomioon, että henkilöstösääntöjen mukaan yhteisön virastojen on hyväksyttävä yleiset täytäntöönpanosäännökset yhteisymmärryksessä komission kanssa; toteaa, että komissio on laatinut mallipäätökset yleisiä täytäntöönpanosäännöksiä varten; ottaa huomioon, että komissio ei ole vielä hyväksynyt viraston toimittamaa yleisten täytäntöönpanosäännösten luonnosta; kehottaa virastoa noudattamaan neuvoston suositusten mukaisesti tiukasti henkilöstösääntöjen palvelukseen ottamista koskevia perusteita, jotta voidaan varmistaa, että tiettyyn virkaan vaadittavan työkokemuksen pituuteen sovelletaan yhdenvertaista kohtelua;
            
         
               21.
            
            
               kehottaa virastoa parantamaan varainhoitoaan ottaen etenkin huomioon sen talousarvion kasvun vuosina 2008 ja 2009;
            
         
               22.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (8).
            
         
      (1)  EUVL C 278, 31.10.2008, s. 7.
   
      (2)  EUVL C 311, 5.12.2008, s. 34.
   
      (3)  EYVL L 248, 16.9.2002, s. 1.
   
      (4)  Hyväksytyt tekstit, P6_TA(2008)0633.
   
      (5)  EUVL L 349, 25.11.2004, s. 1.
   
      (6)  EYVL L 357, 31.12.2002, s. 72.
   
      (7)  EUVL L 88, 31.3.2009, s. 226.
   
      (8)  Katso tämän virallisen lehden sivu 206.